title: 2006/25/EY,Euratom: Komission päätös, tehty  23 päivänä joulukuuta 2005 , komission työjärjestyksen muuttamisesta

text:
               24.1.2006

               FI

               Euroopan unionin virallinen lehti

               L 19/20

      KOMISSION PÄÄTÖS,
   tehty 23 päivänä joulukuuta 2005,
   komission työjärjestyksen muuttamisesta
   (2006/25/EY, Euratom)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 218 artiklan 2 kohdan,
   ottaa huomioon Euroopan atomienergiayhteisön perustamissopimuksen ja erityisesti sen 131 artiklan,
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,
   ON PÄÄTTÄNYT SEURAAVAA:
   1 artikla
   Tämän päätöksen liitteenä olevat komission säännökset nopean yleishälytysjärjestelmän ARGUS in perustamisesta lisätään komission työjärjestykseen (1) liitteenä.
   2 artikla
   Tämä päätös tulee voimaan 1 päivänä tammikuuta 2006.

      Tehty Brysselissä 23 päivänä joulukuuta 2005.

            Komission puolesta

         José Manuel BARROSO

            Puheenjohtaja

      (1)  EYVL L 308, 8.12.2000, s. 26. Työjärjestys sellaisena kuin se on muutettuna komission päätöksellä 2005/960/EY, Euratom (EUVL L 347, 30.12.2005, s. 83).

      LIITE
      KOMISSION SÄÄNNÖKSET NOPEAN YLEISHÄLYTYSJÄRJESTELMÄN ARGUSin PERUSTAMISESTA
      sekä katsoo seuraavaa:

                  (1)

                  Komission on aiheellista perustaa nopea yleishälytysjärjestelmä ARGUS parantaakseen valmiuksiaan toimia nopeasti, tehokkaasti ja koordinoidusti oman toimivaltansa puitteissa monialaisissa kriiseissä, jotka koskevat useita politiikan aloja ja edellyttävät yhteisön tason toimintaa, riippumatta kriisien syistä.

                  (2)

                  Järjestelmän olisi aluksi perustuttava sisäiseen viestintäverkkoon, jossa komission pääosastot ja yksiköt voivat kriisitilanteessa vaihtaa tärkeitä tietoja.

                  (3)

                  Järjestelmää tarkistetaan siitä saatavien kokemusten ja tekniikan kehityksen valossa varmistaen jo olemassa olevien erityisverkkojen väliset yhtymäkohdat ja koordinointi.

                  (4)

                  On välttämätöntä luoda sopiva koordinointimenettely, jonka puitteissa komissio voi tehdä päätöksiä ja hallita nopeita, koordinoituja ja johdonmukaisia reaktioita suurissa monialaisissa kriiseissä ja joka on samalla riittävän joustava ja mukautuva yksittäisten kriisien erityistarpeisiin ja -olosuhteisiin sekä yhdenmukainen erilaisten kriisien käsittelyä varten jo perustettujen politiikan välineiden kanssa.

                  (5)

                  Järjestelmässä on otettava huomioon niiden komission käytössä jo olevien nopeiden hälytysjärjestelmien erityispiirteet, asiantuntemus, järjestelyt ja toimivalta, joiden ansiosta komissio voi reagoida erityisiin kriiseihin yhteisön toiminnan eri aloilla, ja siinä on myös noudatettava suhteellisuusperiaatetta.

                  (6)

                  Koska viestintä on kriisinhallinnan tärkeä osa, erityistä huomiota on kiinnitettävä tiedottamiseen yleisölle ja tehokkaaseen viestintään kansalaisten kanssa tiedotusvälineiden sekä komission eri viestintävälineiden ja -pisteiden kautta, sekä Brysselistä että tilanteeseen sopivimmalta paikkakunnalta käsin.

            1 artikla
      ARGUS-järjestelmä
      1.   Perustetaan nopea yleishälytys- ja vastinejärjestelmä ARGUS parantamaan komission kykyä toimia nopeasti, tehokkaasti ja johdonmukaisesti tilanteissa, joissa syntyy Euroopan yhteisön tason toimia edellyttävä suuri, useita politiikan aloja koskettava monialainen kriisi, riippumatta kriisin syystä.
      2.   ARGUS muodostuu seuraavista osista:

                  a)

                  sisäinen viestintäverkko;

                  b)

                  erityinen koordinointimenettely, joka otetaan käyttöön suuren monialaisen kriisin syntyessä.

            3.   Nämä säännökset eivät rajoita kriisinhallinnan toimintamenettelyistä tehdyn komission päätöksen 2003/246/EY soveltamista.
      2 artikla
      ARGUS-tietoverkko
      1.   Sisäinen viestintäverkko on pysyvä järjestelmä, jonka avulla komission pääosastot ja yksiköt voivat vaihtaa reaaliaikaisesti tärkeitä tietoja syntymässä olevista monialaisista kriiseistä ja ennakoidusta tai välittömästä kriisin uhkasta sekä koordinoida reaktioita komission toimivaltaan kuuluvilla aloilla.
      2.   Verkon ydinjäsenet ovat seuraavat: pääsihteeristö, lehdistö- ja viestintäpääosasto päätiedottajan yksikkö mukaan luettuna, ympäristöasioiden pääosasto, terveys- ja kuluttaja-asioiden pääosasto, oikeus-, vapaus- ja turvallisuusasioiden pääosasto, ulkosuhteiden pääosasto, humanitaarisen avun pääosasto, henkilöstön ja hallinnon pääosasto, kauppapolitiikan pääosasto, tietotekniikan pääosasto, verotuksen ja tulliliiton pääosasto, yhteinen tutkimuskeskus sekä oikeudellinen yksikkö.
      3.   Muut komission pääosastot ja yksiköt voivat omasta pyynnöstään liittyä verkkoon, jos ne täyttävät 4 kohdassa asetetut vähimmäisvaatimukset.
      4.   Verkkoon kuuluvien pääosastojen ja yksiköiden on nimitettävä ARGUS-yhteyshenkilö ja otettava käyttöön sopivat päivystysjärjestelyt, joiden avulla yksikköön saadaan yhteys ja se pystyy toimimaan ripeästi sen toimintaa edellyttävän kriisin syntyessä. Järjestelmä suunnitellaan niin, että tämä voidaan toteuttaa nykyisillä henkilöresursseilla.
      3 artikla
      Koordinointimenettely suuressa kriisitilanteessa
      1.   Suuren monialaisen kriisin syntyessä tai ennakoidun tai välittömän kriisin uhatessa komission puheenjohtaja voi tehdä oma-aloitteisesti hälytyksen saatuaan tai komission jäsenen pyynnöstä päätöksen erityisen koordinointimenettelyn käynnistämisestä. Puheenjohtaja päättää myös, kenelle kuuluu poliittinen vastuu kriisiin perustuvasta komission toiminnasta. Hän ottaa joko vastuun itse tai antaa sen jollekin toiselle komission jäsenelle.
      2.   Vastuuseen kuuluu reaktioiden johtaminen ja koordinointi, komission edustaminen suhteessa muihin toimielimiin ja yleisölle suunnatun viestinnän hoitaminen. Tämä ei vaikuta komission jäsenten olemassa oleviin toimivaltuuksiin eikä tehtäviin.
      3.   Pääsihteeristö käynnistää puheenjohtajan tai sen komission jäsenen alaisuudessa, jolle on annettu vastuu toiminnasta, 4 artiklassa kuvaillun erityisen operatiivisen kriisinhallintajärjestelmän, jota kutsutaan kriisinkoordinointikomiteaksi.
      4 artikla
      Kriisinkoordinointikomitea
      1.   Kriisinkoordinointikomitea on erityinen operatiivinen kriisinhallintajärjestelmä, joka on perustettu johtamaan ja koordinoimaan toimintaa kriisitilanteessa ja johon kuuluvat kaikkien asiaan liittyvien komission pääosastojen ja yksiköiden edustajat. Lähtökohtaisesti kriisinkoordinointikomiteassa ovat edustettuina 2 artiklan 2 kohdassa mainitut pääosastot ja yksiköt, ja lisäksi siihen osallistuvat ne muut pääosastot ja yksiköt, joita kyseinen kriisi koskee. Kriisinkoordinointikomitea toimii yksiköiden nykyisillä voimavaroilla ja välineillä.
      2.   Kriisinkoordinointikomitean puheenjohtajana toimii politiikan koordinoinnista vastaava apulaispääsihteeri.
      3.   Kriisinkoordinointikomitean tehtävänä on erityisesti seurata ja arvioida tilanteen kehittymistä, kartoittaa päätöksiä tai toimintaa edellyttäviä kysymyksiä ja ratkaisuvaihtoehtoja, varmistaa päätösten ja toimien täytäntöönpano ja huolehtia komission reaktioiden johdonmukaisuudesta.
      4.   Kriisinkoordinointikomiteassa tehdyt päätökset hyväksytään komission tavanomaisessa päätöksentekomenettelyssä, ja komission pääosastot ja nopeat hälytysjärjestelmät panevat ne täytäntöön.
      5.   Komission yksiköt hoitavat vastuullisesti toimialaansa kuuluvien kriisitoiminnan tehtävien hallinnoinnin.
      5 artikla
      Menettelykäsikirja
      Tämän päätöksen täytäntöönpanoa koskevat yksityiskohtaiset säännökset annetaan menettelykäsikirjassa.
      6 artikla
      Komissio tarkastelee uudelleen tätä päätöstä saatujen kokemusten ja tekniikan kehityksen valossa viimeistään vuoden kuluttua päätöksen voimaantulosta ja antaa tarvittaessa lisäsäännöksiä ARGUSin toiminnasta.


title: Euroopan parlamentin päätös (EU) 2015/1660, annettu 29 päivänä huhtikuuta 2015, Euroopan tasa-arvoinstituutin varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/254

      EUROOPAN PARLAMENTIN PÄÄTÖS (EU) 2015/1660,
      annettu 29 päivänä huhtikuuta 2015,
      Euroopan tasa-arvoinstituutin varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2013 sekä instituutin vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä instituutille (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon Euroopan tasa-arvoinstituutin perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (5) ja erityisesti sen 15 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A8-0098/2015),

         1.

            toteaa, että Euroopan tasa-arvoinstituutin tilinpäätöstiedot käyvät ilmi tilintarkastustuomioistuimen vuosikertomuksen liitteestä;

         2.

            hyväksyy Euroopan tasa-arvoinstituutin varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 167.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 403, 30.12.2006, s. 9.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


title: Komission päätös, annettu 14 päivänä joulukuuta 2012 , kansallisten sääntelyasiantuntijoiden korkean tason ryhmän perustamisesta tehdyn komission päätöksen 2006/210/EY muuttamisesta ja korkean tason työryhmän toimikauden ja päätöksen 2006/210/EY soveltamisajan jatkamisesta 31 päivään lokakuuta 2014

text:
               18.12.2012

               FI

               Euroopan unionin virallinen lehti

               C 390/7

         KOMISSION PÄÄTÖS,
   annettu 14 päivänä joulukuuta 2012,
   kansallisten sääntelyasiantuntijoiden korkean tason ryhmän perustamisesta tehdyn komission päätöksen 2006/210/EY muuttamisesta ja korkean tason työryhmän toimikauden ja päätöksen 2006/210/EY soveltamisajan jatkamisesta 31 päivään lokakuuta 2014
   2012/C 390/09
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Kansallisten sääntelyasiantuntijoiden korkean tason ryhmä, jäljempänä ’ryhmä’, joka perustettiin komission päätöksellä 2006/210/EY (1), sellaisena kuin se on muutettuna komission päätöksellä 2010/63/EU (2), on korkean tason kansallisista asiantuntijoista koostuva, järkevää sääntelyä pohtiva neuvoa-antava ryhmä.

               (2)

               Komission puheenjohtaja on ilmoittanut, että järkevä sääntely (3) pysyy komission poliittisen asialistan (4) kärjessä.

               (3)

               Järkevää sääntelyä ja jäsenvaltioiden kanssa tehtävän järkevää sääntelyä koskevan yhteistyön edistämistä varten perustetulla keskustelufoorumilla on keskeinen rooli tämän tavoitteen edistämisessä.

               (4)

               Ryhmän toimikautta olisi tästä syystä jatkettava nykyisen komission toimikauden päättymiseen saakka.

               (5)

               Marraskuussa 2010 komissio laati uudet säännöt komission asiantuntijaryhmille (5). Nämä säännöt olisi otettava huomioon.

               (6)

               Päätöstä 2006/210/EY olisi muutettava, ja sen voimassaoloa olisi jatkettava vastaavasti,

         ON PÄÄTTÄNYT SEURAAVAA:
   1 artikla
   Korvataan päätöksen 2006/210/EY 3 artikla seuraavasti:

      ”3 artikla
      Jäsenet – Nimittäminen
      1.   Ryhmä koostuu jäsenvaltioiden viranomaisista. Kullakin jäsenvaltiolla on ryhmässä yksi edustaja. Poikkeustapauksissa, jos hallinnollinen toimivalta on jaettu kyseisessä jäsenvaltiossa, voidaan nimittää toinen edustaja.
      2.   Jäsenvaltioiden on nimitettävä edustajansa sellaisten asiantuntijoiden joukosta, joilla on erityisosaamista 2 artiklassa tarkoitetuilla aloilla.
      3.   Jäsenvaltioiden edustajat nimitetään kahden vuoden toimikaudeksi, joka on uusittavissa. Heidän on toimittava tehtävässään, kunnes heidän tilalleen nimitetään uusi jäsen tai heidän toimikautensa päättyy. Sama henkilö voidaan nimittää uudelleen.
      4.   Varajäseniä voidaan nimittää yhtä monta kuin varsinaisia jäseniä. Varajäsenet nimitetään samoin ehdoin kuin jäsenet; varajäsenet korvaavat ilman eri toimenpiteitä poissa olevat tai estyneet jäsenet.
      5.   Jäsenille, jotka eivät pysty enää osallistumaan tehokkaasti ryhmän työhön, jotka eroavat tai jotka eivät täytä tämän artiklan 3 kohdassa tai perussopimuksen 339 artiklassa mainittuja edellytyksiä, voidaan nimetä seuraaja jäljellä olevaksi toimikaudeksi.
      6.   Henkilötietoja kerättäessä, käsiteltäessä ja julkaistaessa noudatetaan asetusta (EY) N:o 45/2001.”

   2 artikla
   Korvataan päätöksen 2006/210/EY 4 artiklan 4 kohta seuraavasti:

      ”4.   Asiantuntijaryhmien jäsenten ja heidän edustajiensa sekä muiden kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka vahvistetaan komission päätöksen 2001/844/EY, EHTY, Euratom liitteessä. Komissio voi toteuttaa kaikki aiheelliset toimenpiteet, jos kyseiset henkilöt eivät noudata näitä velvollisuuksia.”

   Korvataan saman artiklan 8 kohta seuraavasti:

      ”8.   Komissio julkaisee ryhmän toimintaan liittyvät olennaiset asiakirjat (kuten kokousten esityslistat, pöytäkirjat ja osallistujien lausunnot) joko suoraan komission asiantuntijaryhmien ja muiden vastaavanlaisten elinten rekisterissä tai erillisellä verkkosivustolla, jolle rekisteristä on linkki ja jolta tiedot löytyvät. Julkaisemisesta olisi voitava poiketa silloin, kun asiakirjan tietojen ilmaiseminen voisi vaarantaa julkisen tai yksityisen edun suojan asetuksen (EY) N:o 1049/2001 4 artiklassa määritellyllä tavalla.”

   3 artikla
   Korvataan päätöksen 2006/210/EY 5 artiklan teksti seuraavasti:

      ”5 artikla
      Kokouskulut
      1.   Ryhmän toimintaan osallistuvat henkilöt eivät saa palkkiota tehtäviensä hoitamisesta.
      2.   Komissio korvaa ryhmän toimintaan osallistuvien matka- ja oleskelukulut voimassa olevien komission säännösten mukaisesti.
      3.   Kulut korvataan sikäli kuin määrärahoja on käytettävissä vuosittaisessa määrärahojen kohdentamismenettelyssä.”

   4 artikla
   Korvataan päätöksen 2006/210/EY 6 artiklan toinen virke seuraavasti:
   ”Sitä sovelletaan 31 päivään lokakuuta 2014.”
   5 artikla
   Tämä päätös tulee voimaan 31 päivänä joulukuuta 2012.

      Tehty Brysselissä 14 päivänä joulukuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 76, 15.3.2006, s. 3.

      (2)  EUVL L 35, 6.2.2010, s. 14.

      (3)  Järkevää sääntelyä koskeva tiedonanto, KOM(2010) 543.

      (4)  Poliittiset toimintalinjaukset seuraavaa komissiota varten: Euroopan parlamentin jäsenille 15 päivänä syyskuuta 2009 esitetty asiakirja.

      (5)  K(2010) 7649 lopullinen; SEC(2010) 1360 lopullinen.


title: Euroopan parlamentin ja neuvoston päätös N:o 388/2010/EU, annettu 7 päivänä heinäkuuta 2010 , makrotaloudellisen rahoitusavun myöntämisestä Ukrainalle

text:
               14.7.2010

               FI

               Euroopan unionin virallinen lehti

               L 179/1

         EUROOPAN PARLAMENTIN JA NEUVOSTON PÄÄTÖS N:o 388/2010/EU,
   annettu 7 päivänä heinäkuuta 2010,
   makrotaloudellisen rahoitusavun myöntämisestä Ukrainalle
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 212 artiklan,
   ottavat huomioon Euroopan komission ehdotuksen,
   noudattavat tavallista lainsäätämisjärjestystä (1),
   sekä katsovat seuraavaa:

               (1)

               Ukrainan ja Euroopan unionin suhteita kehitetään osana Euroopan naapuruuspolitiikkaa. Yhteisö ja Ukraina sopivat vuonna 2005 Euroopan naapuruuspolitiikan toimintaohjelmasta, jossa määritellään EU:n ja Ukrainan suhteiden keskipitkän aikavälin painopisteet. Tämä toimintaohjelma korvattiin marraskuussa 2009 laaditulla EU:n ja Ukrainan assosiaatio-ohjelmalla. Yhteisö ja Ukraina ovat neuvotelleet vuodesta 2007 lähtien assosiaatiosopimuksesta, jonka on määrä korvata nykyinen kumppanuus- ja yhteistyösopimus. Myös uusi itäinen kumppanuus tehostaa EU:n ja Ukrainan välisiä suhteita.

               (2)

               Kansainvälinen finanssikriisi on vaikuttanut enenevässä määrin Ukrainan talouteen: tuotanto supistuu rajusti, julkisen talouden rahoitusasema heikkenee ja ulkoisen rahoituksen tarve kasvaa.

               (3)

               Ukrainan talouden vakauttamista ja elvyttämistä tuetaan Kansainvälisen valuuttarahaston (IMF) rahoitusavulla. Ukrainaa koskeva IMF:n valmiusluottojärjestely hyväksyttiin marraskuussa 2008.

               (4)

               Koska Ukrainan julkisen talouden rahoitusasema on heikentynyt edelleen, valtaosa IMF:n valmiusluoton toisesta erästä ja koko kolmas erä ohjattiin Ukrainan valtion budjettiin.

               (5)

               Ukraina on pyytänyt unionilta makrotaloudellista rahoitusapua heikkenevän taloustilanteen ja synkkien talousnäkymien vuoksi.

               (6)

               Ukrainan vuosien 2009-2010 maksutaseessa on edelleen rahoitusvaje, joten makrotaloudellisen rahoitusavun katsotaan olevan tarkoituksenmukainen vastaus Ukrainan pyyntöön saada tukea talouden vakauttamiseen koordinoidusti nykyisen IMF:n ohjelman kanssa. Tämän makrotaloudellisen rahoitusavun odotetaan myös lievittävän valtion budjetin ulkoisen rahoituksen tarvetta.

               (7)

               Unionin makrotaloudellisella rahoitusavulla voidaan tukea talouden vakautta vain, jos Ukrainan johtavat poliittiset tahot takaavat poliittisen vakauden ja pääsevät laajaan yksimielisyyteen välttämättömien rakenneuudistusten tiukasta täytäntöönpanosta.

               (8)

               Unionin makrotaloudellinen rahoitusapu olisi myönnettävä Ukrainalle täydentävän makrotaloudellisen rahoitusavun myöntämisestä Ukrainalle 12 päivänä heinäkuuta 2002 tehdyn neuvoston päätöksen 2002/639/EY (2) nojalla myönnetyn lainajärjestelyn lisänä.

               (9)

               Unionin makrotaloudellisella rahoitusavulla ei olisi vain täydennettävä IMF:n ja Maailmanpankin ohjelmia ja rahoitusta, vaan sen avulla olisi myös varmistettava lisäarvon tuottaminen unionin osallistumisen kautta.

               (10)

               Komission olisi varmistettava, että unionin makrotaloudellinen rahoitusapu on oikeudellisesti ja sisällöltään yhdenmukainen ulkoisen toiminnan eri aloilla toteutettujen toimenpiteiden ja muiden asiaankuuluvien unionin politiikkojen yhteydessä toteutettujen toimenpiteiden kanssa.

               (11)

               Unionin makrotaloudellisen rahoitusavun erityisten tavoitteiden olisi lisättävä rahoitusavun tehokkuutta, avoimuutta ja vastuullisuutta. Komission olisi säännöllisesti seurattava näitä tavoitteita.

               (12)

               Unionin makrotaloudellista rahoitusapua koskevien ehtojen olisi vastattava unionin Ukrainaan soveltaman politiikan keskeisiä periaatteita ja tavoitteita.

               (13)

               Jotta tähän makrotaloudelliseen rahoitusapuun liittyvät yhteisön taloudelliset edut voidaan suojata tehokkaasti, on tarpeen, että Ukraina hyväksyy asianmukaisia toimenpiteitä petosten, korruption ja muiden tähän rahoitusapuun liittyvien väärinkäytösten estämiseksi ja torjumiseksi. Lisäksi on tarpeen, että komissio huolehtii tarpeellisesta valvonnasta ja tilintarkastustuomioistuin tarpeellisista tilintarkastuksista.

               (14)

               Unionin makrotaloudellisen rahoitusavun maksaminen ei rajoita budjettivallan käyttäjän valtuuksia.

               (15)

               Komission olisi hallinnoitava kyseistä makrotaloudellista rahoitusapua. Sen varmistamiseksi, että Euroopan parlamentti ja talous- ja rahoituskomitea voivat seurata tämän päätöksen täytäntöönpanoa, komission olisi annettava niille säännöllisesti tietoja rahoitusavun täytäntöönpanosta ja toimitettava niille asiaan liittyvät asiakirjat.

               (16)

               Euroopan unionin toiminnasta tehdyn sopimuksen 291 artiklan mukaan säännöt ja yleiset periaatteet, joiden mukaisesti jäsenvaltiot valvovat komission täytäntöönpanovallan käyttöä, vahvistetaan etukäteen tavallista lainsäätämisjärjestystä noudattaen annettavalla asetuksella. Siihen asti, kun uusi asetus annetaan, sovelletaan edelleen menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehtyä neuvoston päätöstä 1999/468/EY (3), lukuun ottamatta valvonnan käsittävää sääntelymenettelyä, jota ei sovelleta,

         OVAT HYVÄKSYNEET TÄMÄN PÄÄTÖKSEN:
   1 artikla
   1.   Unioni myöntää Ukrainalle makrotaloudellisena rahoitusapuna lainajärjestelyn, jonka pääoma on enintään 500 miljoonaa euroa ja keskimääräinen erääntymisaika enintään 15 vuotta, tukeakseen Ukrainan talouden vakauttamista ja lievittääkseen nykyisessä IMF:n ohjelmassa määriteltyjä maksutase- ja budjettitarpeita.
   2.   Tätä varten komissiolle annetaan valtuudet lainata tarvittavat varat unionin puolesta.
   3.   Komissio hallinnoi unionin makrotaloudellisen rahoitusavun maksamista IMF:n ja Ukrainan välisten sopimusten sekä EU:n ja Ukrainan assosiaatio-ohjelmassa vahvistettujen talousuudistuksia koskevien keskeisten periaatteiden ja tavoitteiden kanssa yhteensopivalla tavalla. Komissio antaa Euroopan parlamentille ja talous- ja rahoituskomitealle säännöllisesti tietoja rahoitusavun hallinnoinnin kehityksestä ja toimittaa niille asiaan liittyvät asiakirjat.
   4.   Unionin makrotaloudellinen rahoitusapu on saatavilla kahden vuoden ja kuuden kuukauden ajan ensimmäisestä 2 artiklan 1 kohdassa tarkoitetun yhteisymmärryspöytäkirjan voimaantulon jälkeisestä päivästä alkaen.
   2 artikla
   1.   Komissiolla on valtuudet sopia 6 artiklan 2 kohdassa tarkoitettua neuvoa-antavaa menettelyä noudattaen Ukrainan viranomaisten kanssa unionin makrotaloudelliseen rahoitusapuun liitettävistä talouspoliittisista ehdoista. Nämä ehdot vahvistetaan yhteisymmärryspöytäkirjassa, johon sisältyy mainittujen ehtojen täyttämisen aikataulu, jäljempänä ’yhteisymmärryspöytäkirja’. Ehtojen on oltava johdonmukaisia IMF:n ja Ukrainan välisten sopimusten sekä EU:n ja Ukrainan assosiaatio-ohjelmassa vahvistettujen talousuudistusta koskevien keskeisten periaatteiden ja tavoitteiden kanssa. Näillä periaatteilla ja tavoitteilla pyritään parantamaan unionin rahoitusavun tehokkuutta, avoimuutta ja vastuullisuutta, myös erityisesti Ukrainan julkisten varainhoitojärjestelmien osalta. Komissio seuraa säännöllisesti, miten näiden tavoitteiden saavuttamisessa edistytään. Avun yksityiskohtaiset rahoitusehdot vahvistetaan komission ja Ukrainan viranomaisten välisessä lainasopimuksessa.
   2.   Unionin makrotaloudellisen rahoitusavun täytäntöönpanon aikana komissio seuraa, että rahoitusavun kannalta merkitykselliset rahoitusjärjestelyt, hallintomenettelyt sekä sisäiset ja ulkoiset valvontamekanismit ovat luotettavia Ukrainassa ja että sovittua aikataulua noudatetaan.
   3.   Komissio tarkistaa säännöllisin väliajoin, että Ukrainan talouspolitiikka on unionin makrotaloudellisen rahoitusavun tavoitteiden mukaista ja että sovitut talouspoliittiset ehdot täytetään hyväksyttävästi. Näin tehdessään komissio koordinoi toimintaansa tiiviisti IMF:n ja Maailmanpankin ja tarvittaessa talous- ja rahoituskomitean kanssa.
   3 artikla
   1.   Komissio asettaa unionin makrotaloudellisen rahoitusavun Ukrainan saataville kahdessa lainaerässä edellyttäen, että 2 kohdan edellytykset täyttyvät. Erien koko vahvistetaan yhteisymmärryspöytäkirjassa.
   2.   Komissio tekee päätöksen lainaerien maksamisesta sen perusteella, onko yhteisymmärryspöytäkirjassa sovittuja talouspoliittisia ehtoja noudatettu tyydyttävästi. Toinen erä voidaan maksaa aikaisintaan kolmen kuukauden kuluttua ensimmäisen erän maksamisesta.
   3.   Unionin varat maksetaan Ukrainan keskuspankille. Ellei yhteisymmärryspöytäkirjassa toisin sovita ja edellyttäen, että siinä vahvistetaan jäljellä oleva julkisen talouden rahoitustarve, unionin varat voidaan siirtää Ukrainan valtionkassaan, joka on lopullinen avunsaaja.
   4 artikla
   1.   Tässä päätöksessä tarkoitetut lainanotto- ja lainanantotoimet tehdään euromääräisinä ja niissä käytetään samaa arvopäivää, eikä niistä saa aiheutua unionille eräpäivän muutoksia, valuuttakurssi- tai korkoriskejä tai muita kaupallisia riskejä.
   2.   Komissio ryhtyy tarvittaviin toimiin Ukrainan niin pyytäessä sen varmistamiseksi, että lainaehtoihin sisältyy aikaistettua takaisinmaksua koskeva lauseke ja että vastaava lauseke sisältyy myös lainanottotoimien ehtoihin.
   3.   Jos olosuhteet mahdollistavat lainan korkoehtojen tarkistamisen, komissio voi Ukrainan pyynnöstä jälleenrahoittaa kaikki alkuperäiset lainansa tai osan niistä tai järjestellä rahoitusehdot uudelleen. Jälleenrahoitus- tai uudelleenjärjestelytoimet on toteutettava 1 kohdassa säädettyjen ehtojen mukaisesti, eivätkä ne saa pidentää kyseisen lainan keskimääräistä erääntymisaikaa tai kasvattaa jälleenrahoituksen tai uudelleenjärjestelyn ajankohtana jäljellä olevan pääoman määrää.
   4.   Ukrainan on maksettava kaikki kulut, joita unionille aiheutuu tämän päätöksen mukaisista lainanotto- ja lainanantotoimista.
   5.   Euroopan parlamentille ja talous- ja rahoituskomitealle tiedotetaan 2 ja 3 kohdassa tarkoitettujen toimien etenemisestä.
   5 artikla
   Unionin makrotaloudellisen rahoitusavun täytäntöönpanossa noudatetaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettua neuvoston asetusta (EY, Euratom) N:o 1605/2002 (4) ja sen täytäntöönpanosääntöjä (5). Ukrainan viranomaisten kanssa tehtävässä yhteisymmärryspöytäkirjassa ja lainasopimuksessa määrätään erityisistä toimenpiteistä, jotka Ukrainan on toteutettava petosten, korruption ja muiden rahoitusapuun vaikuttavien väärinkäytösten estämiseksi ja torjumiseksi. Varojen hallinnan ja maksamisen avoimuuden tehostamiseksi yhteisymmärryspöytäkirjassa ja lainasopimuksessa sovitaan myös komission ja Euroopan petostentorjuntaviraston valvonnasta, johon sisältyvät paikalla suoritettavat tarkastukset. Lisäksi niissä sovitaan tilintarkastustuomioistuimen tilintarkastuksista, jotka voidaan tarvittaessa suorittaa paikalla.
   6 artikla
   1.   Komissiota avustaa komitea.
   2.   Jos tähän kohtaan viitataan, sovelletaan päätöksen 1999/468/EY 3 ja 7 artiklaa ottaen huomioon mainitun päätöksen 8 artiklan säännökset.
   7 artikla
   Komissio antaa joka vuosi viimeistään 31 päivänä elokuuta Euroopan parlamentille ja neuvostolle kertomuksen arvioineen tämän päätöksen täytäntöönpanosta edeltävänä vuonna. Kertomuksessa on osoitettava yhteys yhteisymmärryspöytäkirjassa vahvistettujen poliittisten ehtojen, Ukrainassa meneillään olevan talous- ja finanssipoliittisen kehityksen sekä rahoitusapuerien maksamista koskevien komission päätösten välillä.
   Komissio toimittaa Euroopan parlamentille ja neuvostolle jälkiarviointikertomuksen viimeistään kahden vuoden kuluttua 1 artiklan 4 kohdassa tarkoitetun saatavuusajan päättymisestä.
   8 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Strasbourgissa 7 päivänä heinäkuuta 2010.

            Euroopan parlamentin puolesta

            Puheenjohtaja

         J. BUZEK

            Neuvoston puolesta

            Puheenjohtaja

         O. CHASTEL

      (1)  Euroopan parlamentin kanta, vahvistettu 18. toukokuuta 2010 (ei vielä julkaistu virallisessa lehdessä), ja neuvoston päätös, tehty 29. kesäkuuta 2010.

      (2)  EYVL L 209, 6.8.2002, s. 22.

      (3)  EYVL L 184, 17.7.1999, s. 23.

      (4)  EYVL L 248, 16.9.2002, s. 1.

      (5)  Komission asetus (EY, Euratom) N:o 2342/2002, annettu 23 päivänä joulukuuta 2002, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä (EYVL L 357, 31.12.2002, s. 1).


title: Neuvoston päätös (EU) 2016/2079, annettu 29 päivänä syyskuuta 2016, Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevan kumppanuussopimuksen allekirjoittamisesta Euroopan unionin puolesta ja sen väliaikaisesta soveltamisesta

text:
               29.11.2016

               FI

               Euroopan unionin virallinen lehti

               L 321/1

         NEUVOSTON PÄÄTÖS (EU) 2016/2079,
   annettu 29 päivänä syyskuuta 2016,
   Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevan kumppanuussopimuksen allekirjoittamisesta Euroopan unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan,
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan ja 212 artiklan 1 kohdan yhdessä sen 218 artiklan 5 kohdan ja 218 artiklan 8 kohdan toisen alakohdan kanssa,
   ottaa huomioon Euroopan komission sekä unionin ulkoasioiden ja turvallisuuspolitiikan korkean edustajan yhteisen ehdotuksen,
   sekä katsoo seuraavaa:

               (1)

               Neuvosto valtuutti 25 päivänä kesäkuuta 2012 komission sekä unionin ulkoasioiden ja turvallisuuspolitiikan korkean edustajan aloittamaan neuvottelut Uuden-Seelannin kanssa puitesopimuksesta, jolla on tarkoitus korvata keskinäisistä suhteista ja yhteistyöstä 21 päivänä syyskuuta 2007 annettu Euroopan unionin ja Uuden-Seelannin yhteinen julistus.

               (2)

               Neuvottelut Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskevasta kumppanuussopimuksesta, jäljempänä ’sopimus’, saatettiin onnistuneesti päätökseen 30 päivänä heinäkuuta 2014. Sopimus heijastaa osapuolten läheisiä historiallisia siteitä ja vähitellen voimistuvia yhteyksiä sekä niiden halua lujittaa ja laajentaa edelleen suhteitaan kunnianhimoisesti ja innovatiivisesti.

               (3)

               Sopimuksen 58 artiklassa määrätään, että unioni ja Uusi-Seelanti voivat ennen sopimuksen voimaantuloa soveltaa väliaikaisesti tiettyjä yhteisesti sovittuja sopimuksen määräyksiä.

               (4)

               Sen vuoksi sopimus olisi allekirjoitettava unionin puolesta, ja eräitä sen määräyksiä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja sen jäsenvaltioiden sekä Uuden-Seelannin suhteita ja yhteistyötä koskeva kumppanuussopimus unionin puolesta sillä varauksella, että sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Ennen sopimuksen voimaantuloa seuraavia sen määräyksiä sovelletaan unionin ja Uuden-Seelannin välillä väliaikaisesti sopimuksen 58 artiklan mukaisesti edellyttäen, että kyseisessä artiklassa tarkoitetut ilmoitukset on annettu, mutta kuitenkin vain siltä osin kuin kyseiset määräykset koskevat unionin toimivaltaan kuuluvia asioita, mukaan lukien asiat, jotka kuuluvat unionin toimivaltaan yhteisen ulko- ja turvallisuuspolitiikan määrittelemiseksi ja toteuttamiseksi (1):

               —

               3 artikla (Vuoropuhelu),

               —

               4 artikla (Yhteistyö alueellisissa ja kansainvälisissä järjestöissä),

               —

               5 artikla (Poliittinen vuoropuhelu),

               —

               53 artikla (Sekakomitea), lukuun ottamatta 3 kohdan g ja h alakohtaa, ja

               —

               X osasto (Loppumääräykset), lukuun ottamatta 57 artiklaa sekä 58 artiklan 1 ja 3 kohtaa, siinä määrin kuin on tarpeen tässä artiklassa tarkoitettujen sopimuksen määräysten väliaikaisen soveltamisen varmistamiseksi.

         3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   4 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 29 päivänä syyskuuta 2016.

            Neuvoston puolesta

            Puheenjohtaja

         P. ŽIGA

      (1)  Neuvoston pääsihteeristö julkaisee Euroopan unionin virallisessa lehdessä päivän, josta alkaen 2 artiklassa tarkoitettuja sopimuksen määräyksiä sovelletaan väliaikaisesti.


Avis juridique important

|

31998D0509

98/509/EY: Neuvoston päätös, tehty 18 päivänä kesäkuuta 1998, Euroopan yhteisön ja Uuden-Seelannin välisen sopimuksen tekemisestä vaatimustenmukaisuuden arvioinnin vastavuoroisesta tunnustamisesta

Virallinen lehti nro L 229 , 17/08/1998 s. 0061 - 0061

NEUVOSTON PÄÄTÖS,tehty 18 päivänä kesäkuuta 1998,Euroopan yhteisön ja Uuden-Seelannin välisen sopimuksen tekemisestä vaatimustenmukaisuuden arvioinnin vastavuoroisesta tunnustamisesta (98/509/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan sekä 228 artiklan 4 kohdan kanssa,ottaa huomioon komission ehdotuksen,sekä katsoo, ettäEuroopan yhteisön ja Uuden-Seelannin välinen sopimus vaatimustenmukaisuuden arvioinnin vastavuoroisesta tunnustamisesta on neuvoteltu ja parafoitu 19 päivänä heinäkuuta 1996 ja olisi hyväksyttävä,tietyt täytäntöönpanoon liittyvät tehtävät sekä erityisesti valtuudet tehdä tiettyjä tarkistuksia sopimuksen alakohtaisiin liitteisiin on annettu sopimuksen mukaisesti perustetun sekakomitean tehtäväksi, jaolisi luotava asianmukaiset sisäiset käytännöt sopimuksen moitteettoman toiminnan varmistamiseksi ja komissiolle olisi annettava valtuudet tehdä sopimukseen tiettyjä teknisiä muutoksia ja tiettyjä päätöksiä sen täytäntöönpanemiseksi,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta Euroopan yhteisön ja Uuden-Seelannin välinen sopimus vaatimustenmukaisuuden arvioinnin vastavuoroisesta tunnustamisesta liitteineen ja yhteisine julistuksineen.Sopimusteksti, liitteet ja yhteiset julistukset ovat tämän päätöksen liitteenä.2 artiklaNeuvoston puheenjohtaja valtuutetaan nimeämään henkilöt, joilla on valtuudet allekirjoittaa sopimus yhteisöä sitovasti ja välittämään edelleen yhteisön puolesta sopimuksen 14 artiklassa tarkoitetun nootin (1).3 artikla1. Komissio edustaa yhteisöä sopimuksen 12 artiklassa määrätyssä sekakomiteassa neuvoston nimeämän erityiskomitean avustamana. Komissio toteuttaa sopimuksen 8 artiklan 2 kohdassa ja 12 artiklan 4 kohdan, c, d ja e alakohdassa tarkoitetut nimeämiset, ilmoittamiset, tietojen vaihdon ja tarkistuspyynnöt kuultuaan tätä erityiskomiteaa.2. Yhteisön kannan sekakomiteassa tehtäviin päätöksiin alakohtaisten liitteiden I ja IV jaksoja (sopimuksen 12 artiklan 4 kohdan a ja b alakohta ja 6 kohta) koskeviin muutoksiin ja sopimuksen 8 artiklan ja 12 artiklan 6 kohdan d alakohdan mukaiseen vaatimustenmukaisuuden varmentamiseen määrittää komissio kuultuaan tämän artiklan 1 kohdassa tarkoitettua sekakomiteaa.3. Kaikissa muissa tapauksissa neuvosto päättää yhteisön kannasta sekakomiteassa määräenemmistöllä komission ehdotuksesta.4 artiklaTämä päätös julkaistaan Euroopan yhteisöjen virallisessa lehdessä.Tehty Luxemburgissa 18 päivänä kesäkuuta 1998.Neuvoston puolestaG. STRANGPuheenjohtaja(1) Sopimuksen voimaantulopäivä julkaistaan Euroopan yhteisöjen virallisessa lehdessä.